
REFERAT

privind desemnarea a doi membri în Consiliul de Administrație 

al SC RETIM Ecologic Service SA
Conform Actului Constitutiv al SC RETIM Ecologic Service SA, actualizat la data de 24.06.2010, societatea s-a înființat și îsi desfăsoară activitatea în condițiile prevăzute de Legea nr.31/1990 privind societățile și de actul său constitutiv.

Conform art.15.2 societatea este administrată de către un Consiliu de Administrație compus din șapte membrii din care trei sunt din partea acționarului Consiliului Local al Municipiului Timișoara.

Membrii Consiliului de Administrație sunt numiți de Adunarea Generală Ordinară pe o perioadă de patru ani cu posibilitatea de a fi realeși.

Prin adresa RETIM Ecologic Service SA nr.891/19.01.2017 ni se comunică faptul că durata mandatului celor doi membri în Consiliul de Administrație al RETIM Ecologic Service SA, în persoana domnului Borza Dorel Constantin Vasile și doamna Buni Doina va expira la data de 04.02.2017.

Având în vedere prevederile Legii nr.31/1990 actualizată privind societățile;

Ținând cont de prevederile Legii nr.161/2003 actualizată privind unele măsuri pentru asigurarea transparenței în exercitarea demnităților publice a funcționarilor publici și în mediul de afaceri, prevenirea și sancționarea corupției;

Supunem atenției Consiliului Local al Municipiului Timișoara și propunem emiterea unei hotărâri, prin care să se desemneze doi membrii în consiliul de administrație al SC RETIM Ecologic Service SA pentru următorii patru ani, în persoana domnului Borza Dorel Constantin Vasile și a domnului Nasleu Ionuț.

